avosetter
Store norske leksikon,Biologi,Dyreriket,Ryggstrengdyr,Virveldyr,Fugler,Vade-, måke- og alkefugler,Avosettfamilien
Avosetter er en familie i ordenen vade-, måke- og alkefugler. Familien omfatter 10 arter avosetter og stylteløpere.
Beskrivelse Avosetter er store vadefugler med svært lange bein, langt nebb, lite hode og lang hals. Nebbet hos stylteløpere er rett, mens det hos avosettene har en særegen oppoverbøyd form. Levesett Stylteløpere og avosetter har tilhold i grunne innsjøer og laguner som gjerne kan ha et svært høyt saltinnhold. De spiser virvelløse dyr som de fanger fra vannoverflata, ofte ved å bevege seg ut til så dypt vann som de lange beina rekker. Stylteløpere snapper hvert byttedyr direkte fra vannoverflata, mens avosetter fanger byttedyrene ved å føre det oppoverbøyde nebbet fram og tilbake like under vannoverflata. Forekomst i Europa og Norge I Europa hekker de to artene stylteløper og avosett. Begge disse artene opptrer bare som tilfeldige gjester i Norge. Les mer i Store norske leksikon vade-, måke- og alkefugler avosett stylteløper